Nazvat ću Carlosa. Samo tren.
ORIGINALNA NETFLIXOVA SERIJA
-Hola. -Hola. Buenas noches.
S kime razgovaram?
Razgovaraš sa… Ne znaš? Šališ se?
S kime razgovaram? Daj.
S Landom!
Lando!
Ti i Carlos postali ste jako bliski
i često zadirkujete jedan drugoga kao kolege.
Došli smo na prvi sastanak i tako je sve počelo.
-Ovaj krelac u posljednje vrijeme rastura. -Krelac?!
Pa ćemo se i dalje družiti.
Meni koristi
to što učim od tako iskusnog vozača.
Guacamole.
Guacamoli.
Ne moli.
-Guacamoli. -Ne.
Vi ste najbolji vozački par u F1.
U helikopter!
Našli smo idealnu ravnotežu. Dijelimo lijepe trenutke.
Koliko će ti faliti kad nagodinu prijeđe u Ferrari?
Velika vijest iz Italije: neočekivan prelazak!
Carlos Sainz odlučio je napustiti svoju sportsku obitelj u McLarenu
na kraju godine i voziti za Ferrari u sezoni 2021.
Šašavo razdoblje promjena momčadi
nastupa početkom sezone.
Carlos mora odraditi cijelu sezonu sa svojom momčadi i Landom,
znajući da će se na kraju godine razići.
Moglo bi mu biti jako teško.
NEMA KAJANJA
MALLORCA ŠPANJOLSKA
PREDSEZONA
Idemo li?
Pođimo.
VOZAČ MOMČADI MCLAREN
Lani sam bio jako zadovoljan svojim uspjehom u McLarenu.
To!
-Bravo, stari. -Ne mogu vjerovati.
To mi je bila najuspješnija godina u F1
pa sam ponosan i sretan.
Dobro je.
Drugi pokušaj. Baš loše.
CARLOSOV OTAC I BIVŠI PRVAK U RELIJU
Ide ulijevo!
Carlos je jako puno postigao u Formuli 1.
Osobito posljednje godine.
Jako se ponosim njime.
-Idemo. -U prednosti je Jon Rahm.
Ne, ja sam Jon Rahm.
Tko ti želiš biti?
-Biraj. -Danas sam…
Rickie Fowler.
Bit će mi teško nagodinu napustiti McLaren,
ali voziti za Ferrari nešto je najljepše u Formuli 1.
To je uglavnom svakom vozaču cilj.
A ja imam priliku to raditi.
Ovaj je dio jako napet.
Hajde!
Vjerujem da će Carlos biti vrlo uspješan.
Dobar udarac.
-Je li preletjela? -Jest.
Ali vožnja u Formuli 1 težak je posao
i Carlos je imao teških trenutaka.
Prilika za zgoditak.
Gospodo!
Rickie Fowler upravo je uprskao.
Mora ostati koncentriran
i posve će se lako probiti do vrha.
Trebao si biti Ian Poulter.
SURREY UJEDINJENO KRALJEVSTVO
SJEDIŠTE MCLARENA
Carlos je dobio priliku otići u Ferrari.
Ali ovo je posao i moramo nastaviti s radom.
Kad se osvrnemo na prošli tjedan,
tužno je što Carlos odlazi.
Ali medije je nedvojbeno…
VODITELJ ODNOSA S JAVNOŠĆU
…najviše iznenadila vijest o Sebu.
Nije lijepo kako se Seb razišao s Ferrarijem.
Carlos je…
Dogovorili smo se da odradimo intervjue.
Znamo da ljude zanima Ferrari i odradit ćemo te intervjue.
Tako će do utrke u Austriji
to biti stara vijest i vratit ćemo se utrkama.
Može govoriti o ostatku godine s nama, što i želi.
On napušta McLaren.
Kako će se taj radni odnos uopće nastaviti…
NOVINARKA
…kad u McLarenu znaju da Sainz odlazi u Ferrari?
ŠEF MOMČADI
Zdravo, stari.
-G. Brown! Kako ide? -Kako si?
-Drago mi je što vas vidim. Dobro sam. -Fino.
Razgovarao sam s Carlosom.
Čudna je situacija. Već smo razgovarali i s Tomom.
Budući da odlazi na kraju godine,
u jednom će trenutku uobičajena pravila stupiti na snagu.
Nećemo ga više informirati o svemu itd.
Kad netko odlazi u protivničku momčad,
ne želite da im prenese sve strategije
kojima ćete pokušavati poraziti tu momčad…
NOVINAR
…u budućnosti. Zato je posve normalno
da se vozača marginalizira u njegovoj momčadi
kad se već zna da prelazi suparnicima.
SPIELBERG AUSTRIJA
DRUGA UTRKA: VELIKA NAGRADA ŠTAJERSKE
Austrija je prekrasna zemlja.
Divno je biti u Štajerskoj.
Prvi put imamo Veliku nagradu Štajerske.
SUBOTA KVALIFIKACIJE
Ali danas pljušti kiša.
Ne vjerujem da će se staza skoro osušiti.
Svi su dobro?
Da. Ti?
Da, dobro sam.
Misliš li da će McLaren dospjeti na postolje?
Nadam se.
Pokušat ćemo. Prošli put jesmo.
-Ako ga itko osvoji, to će biti ovaj. -Lando!
-Zdravo. -Uzbuđeniji ste što njega vidite!
Lando se odmah iskazao
i bio je fantastičan u prvoj utrci. Jako sam ponosan.
Vidimo se.
Bio je nevjerojatno brz i pokazao se vrlo vještim.
Rekli smo: „Ovako mora biti 2020.“
-Zdravo. -Tony, pokaži Landu svoj bolid!
Super!
Vrlo sam dobro započeo sezonu 2020.
Prvi sam put dospio na postolje u prvoj utrci sezone.
To!
Bio je to idealan početak.
Nisam to mogao ni zamisliti.
Landov je uspjeh u prvoj utrci sve iznenadio,
osobito Carlosa.
McLaren ide u novom i uzbudljivom smjeru.
Vodi ga Zak Brown.
A Lando je ključan za njegovu strategiju.
Zak voli Landa Norrisa.
Takoreći su poput oca i sina.
Lando je ključan element Zakovih ambicija za McLaren.
Kiša i dalje snažno pljušti.
Ali intenzitet je sada takav da vozači mogu voziti.
Lando je bio sjajan na prvoj utrci. Bio je treći, ja peti.
Bilo je blizu jer sam mu dolazio straga
i imao sam priliku prestići ga, ali nisam je uspio iskoristiti.
Da sam znao da se borim za postolje, bio bih uspio.
Ja i Carlos otpočetka se dobro slažemo.
Ali lani sam bio novajlija i puno mi je popuštao.
Ove ga godine više napadam,
a nitko ne želi da mu momčadski kolega to radi.
Landu je sezona 2019. bila prva sezona u Formuli 1.
Ove godine
Lando ima puno više samopouzdanja.
Zeleno svjetlo za dvije minute.
Samopouzdan sam vozač
i osjećam da sam spreman napustiti ovu momčad.
Želim biti na vrhu.
Svi izlaze na stazu. Predvodi ih Sebastian Vettel.
Još jedna minuta.
Izvještavaj me o jačini kiše.
Dogovoreno.
Zeleno je svjetlo i kreću!
Radar najavljuje ovakvu kišu tijekom cijele vožnje.
Radar najavljuje da će stalno padati ovim intenzitetom.
Kad god pada kiša na stazi,
znate da će biti kaotično i uzbudljivo.
CARLOSOV MENADŽER
Izvrtio se!
-Isuse Kriste! -Ovo je jebena farsa!
Ima jako puno vodene prašine! Ovo je velik izazov.
Sranje!
Carlos je odličan na mokroj stazi.
Spretno upravlja i pritišće gas.
Nevjerojatan je.
Četvrti u posljednjem krugu. Bravo, Carlose. Još tri kruga.
Ništa ne vidim.
Ferrari je za sekundu po krugu sporiji nego što je bio
na ovoj stazi prošle godine.
Gdje smo?
Završili smo deseti.
Trudio sam se.
Lando, ti si deveti na stazi, Carlos je ispred tebe.
Da, Carlos mi smeta.
Pazi na Landa.
Kako stojimo s kišom?
Bit će još gore tijekom kvalifikacija.
Sad je još vlažnije.
Gle kako su uvjeti nepredvidljivi!
Uvjeti se opet pogoršavaju.
Dobro, razumijem.
Budi oprezan.
Norris je blokirao kotače ispred prvog zavoja.
Ne vidim ništa. Neće biti bolje.
Plasirao si se na šesto mjesto.
-Trebao sam biti bolji. -Sutra vozimo za bodove.
-Još jedan krug. -Samo ću pritiskati.
Sainz impresivno vozi u ovom krugu.
Pritišći u ovom krugu.
Može.
Sainz sljedeći prelazi crtu. Kakav krug!
McLarenov Carlos Sainz startat će s treće pozicije.
Španjolac je bio sjajan na kvalifikacijama.
To!
Treći si, Carlose. Treći.
Olé!
-To! Tako! -To se traži!
To je jedan od onih krugova koje ću vječno pamtiti.
Moraš imati velika muda da tako odvoziš krug po mokroj stazi!
NEDJELJA UTRKA
Prekrasni zvuci motora odjekuju okolnim brdima.
Kiša više ne pada. Prekrasan je dan u Spielbergu.
-Zdravo, kako si? -Zdravo.
Dobro. A ti?
Danas si glavni.
Sredi ih!
Lewis Hamilton,
prvi čovjek koji je bar jedanput bio na poleu u 14 uzastopnih sezona,
starta s pole pozicije. Pokraj njega je Max Verstappen,
koji je treći put zaredom u prvom redu, drugi na gridu.
Iza njih, u drugom redu, McLarenov Carlos Sainz,
drugi put treći na gridu…
Bit će blizu.
Renault, McLaren i Racing Point bore se za pozicije. Uzbudljivo!
Potiču se međusobno, zar ne? Nadmeću se.
Tako je. Carlos je iskusniji od Landa.
Ali obojica su vrlo ozbiljni
i svaki žarko želi pobijediti onoga drugoga.
Vidite da se pojačala želja da pobijede jedan drugoga.
To je vrlo zdravo suparništvo.
Ali ne smijete nijednoga favorizirati.
Na stazi frustracije više dolaze do izražaja
kad su tako podjednako vješti vozači.
Hoće li Carlos i dalje biti
McLarenov glavni vozač, kao 2019.?
-Carlose, provjera veze. -Dobro čujem.
Ove je godine sve vrlo ozbiljno.
Mislim da će biti opako.
Dobar start, Carlose. Treći si.
Brza dionica bila je dobra.
Zadovoljan sam trenutačnim stanjem.
U redu.
Ferrarijevi vozači Vettel
i Leclerc dodirnuli su se!
Isuse Bože!
Koji vrag?!
Boks!
Sebastian Vettel prvi ispada iz utrke.
Oprez, krhotine!
Budi oprezan.
U redu.
Možemo se opet utrkivati. Vratimo se bici sprijeda.
Sainz je na trećem mjestu.
Sljedeći je iza tebe Lando.
Razmak do Landa 2,5.
Dođe li na jednu sekundu, morat ćemo ga propustiti.
I McLareni će se sada sukobiti.
Lando, približavaj se Carlosu.
Razmak do Carlosa 1,3.
Lando, moraš mu se približiti.
Razmak do Carlosa: sekunda.
-Mogu pritisnuti? Trebamo se utrkivati. -Moramo ga propustiti.
Maknut će ti se s puta.
Ubrzava. Što izvodi?
Lando, samo budi oprezan.
Ne bori se protiv Landa.
Momčad je odlučila.
Pas mater!
Kad god trebamo propustiti drugog vozača,
to radimo samo zato što smatramo da je brži.
Hvala, dečki.
Umjesto da sam ja morao
propustiti njega i žrtvovati svoju utrku,
bilo je obratno
i bio sam u boljoj poziciji.
Posljednji krug.
Lando Norris ide vanjskom stranom.
Mogao bi uspjeti.
Norris je prestigao Racing Point!
Bit će napet završetak!
Za dlaku!
Peto mjesto.
Kakva utrka!
Lando Norris! Kakav veličanstven finiš!
To, Lando! To!
To, dečki!
E, to je utrkivanje! Bravo!
Kako li se Carlos Sainz osjeća?
Morao je prepustiti svoju poziciju Norrisu.
Ferrari kaska za ostalima, blago rečeno.
On prelazi u Scuderiju.
Ne može sad odustati.
Momčad je dopustila da me Lando prestigne pa sam sada prilično ljutit.
Ja baš ne pokazujem ljutnju i bijes,
uglavnom zato što nemam takav karakter.
U nekom trenutku uvijek samo bacim rukavicu
ili napravim takvu sitnu gestu.
Učinim li nešto takvo, vidi se da sam jako ljutit.
Ali držim to u sebi.
Gdje ja sjedim? Ondje?
Kvragu!
-Osušio sam mu stolicu. -Zarazio ju je.
Upravo me ozlijedio!
Da?
Da vidim. Mogu li kako pomoći?
-Šuti! -Da te izmasiram?
Tornjaj se više u Ferrari!
Naš se odnos već počeo pomalo gasiti
jer on nagodinu odlazi u Ferrari.
Carlos jedan, Lando nula.
Učinit ću mu nešto i jako će se…
-Nikad se ne ljutim na tebe. -Ljutiš.
-Ne ljutim… -Ljutiš.
Nikad ti ništa ne zamjerim.
Lani su Carlos i Lando bili jako bliski,
a to je velika rijetkost u Formuli 1.
Ove je godine puno drukčije.
-Jeste li falili jedan drugomu? Nimalo? -Ne.
Da, nema više labavo među njima.
POREDAK U VOZAČKOM PRVENSTVU
Velika nagrada Mađarske!
Svjetla se gase i krećemo!
Sainz je u boksu.
Ovo je grozno. Što se događa? Izgubio je puno vremena.
Bože sveti!
Sainz završava deveti.
Ciljna zastava. Nismo baš željeli takvu utrku.
VN VELIKE BRITANIJE
Verstappen vješto odmiče.
Sainz napada Norrisa!
Osjećam jake vibracije, ne znam zašto.
Carlos Sainz ima problema s gumama.
Pukla je.
Sainzova je guma uništena.
-Sranje! -Moramo u boks.
Jebem ti!
Norris je peti.
-Dobra utrka. -Bravo.
Kakav vrhunski finiš!
Nevjerojatno.
Postajem frustriran. Trenutačno mi ništa ne ide kako treba.
VELIKA NAGRADA BELGIJE
Carlos Sainz
izlazi na grid.
Dim izlazi iz bolida.
Boks. Nešto se pokvarilo.
Ozbiljan kvar.
Carlose, neupotrebljiv je. Možeš izaći.
Kad imaš toliki kvar
da se uopće ne možeš ni početi utrkivati…
Svjetla se gase i krećemo!
Nisu dugo čekali. Hamilton je odmaknuo.
…neopisivo si razočaran.
Lando Norris je 11.
Strašno sam potišten.
Borba za zadnje mjesto koje donosi bodove.
I uzrujan.
Propustio sam trideset ili više bodova ove godine.
MADRID ŠPANJOLSKA
Na presici me uvijek pitaju…
Uvijek pitaju kakav auto vozim.
Pitaju: „Pagani? Ili Porsche?
Ili Ferrari?“
„McLaren?“
„McLaren?“. A ja kažem: „Golf!“
Svaki profesionalni sportaš treba vremena za sebe.
Članovi moje obitelji oduvijek su uz mene.
S njima se osjećam najugodnije.
Idemo. Danas, ako je moguće.
-Hajde. -Vjetrovito je.
Ne želi se predugo rastezati.
Kad je ovdje, kao da puni baterije.
Spreman?
Život vozača Formule 1 nije lak.
Tako je u motosportovima. Ima puno uspona i padova.
Ključno je imati nekoga komu možeš vjerovati.
Loše!
Kad stvari pođu po zlu, najprije moraš biti iskren prema sebi.
Učiš iz pogrešaka. Ako moraš zaplakati, zaplačeš,
ali učiš, griješiš,
vjeruješ u svoj talent, u svoje ideje, u svoju strategiju.
Odjedanput počneš drukčije doživljavati stvari
i tada promijeniš pristup.
Promijeniš se kao osoba
i tada napraviš novi korak u karijeri.
Moraš sve analizirati i okrenuti novi list,
biti potpuno predan i koncentriran u sljedećoj utrci.
To je ispravan pristup.
Dobro jutro svima.
Ovo je Velika nagrada Italije. U Monzi smo.
Ovo je hram brzine i Ferrarijev dom.
Danas će se voziti brže od 345 km/h.
Ulice su inače prepune strastvenih Ferrarijevih navijača
ili tifosa, kako ih zovu odmila.
Ove su godine na sigurnome, gledaju utrku iz svojih domova.
Ali i dalje su strastveni.
Blizu je staze hotel u kojem odsjedaju mnogi vozači.
Vidimo da mnogi stoje ondje kako bi ugledali svoje miljenike.
Bok, ljudi.
Vidimo se.
Tifosi!
Mahni im.
Ferrari je poznat po tom dodatnom pritisku.
U Italiji je on takoreći religija.
Imat ćemo puno vremena i puno prilika.
Tifosi, mediji…
Svi očekuju da Ferrari pobjeđuje.
Ako ne pobjeđuje, pod pritiskom je.
To i vozačima stvara dodatni pritisak.
Ferrari!
U Monzi,
ako si bilo kako povezan s Ferrarijem,
bilo da si aktualni ili budući vozač,
vjerojatno si pod dodatnim pritiskom.
-Carlose! -Bok.
Carlos vjerojatno osjeća blag pritisak.
Uskoro će voziti za Ferrari
pa je u središtu pozornosti.
S obzirom na Landove rezultate ove godine
i svoje pehove u sezoni,
Carlos ne može uvijek biti presretan.
-Macchiato. I čaj. -Hvala lijepa.
Hvala.
Ovo je Landov najbrži prolazak kroz prvi zavoj
i naš najbrži prolazak.
On jednako pritišće prednji dio u ovoj fazi.
Ali ovdje ne drži kočnicu predugo.
Uvijek se programira da jednako pusti kočnicu u svakom zavoju.
Ovdje je sitna razlika u tome što je u zavjetrini.
Ti baš i nisi.
Ne tražimo da kočiš poput Landa.
-Samo optimiziramo tvoj pristup. -Da.
Kad god vozaču ne ide kako želi, razočara se.
Ovo je vrlo emotivan, strastven sport.
Katkad vozači pogriješe.
Otac me učio da budem marljiv i imam ispravan pristup.
Bez velikog truda i predanosti
uglavnom je nemoguće postići što želiš.
Carlos očajnički treba dobar rezultat.
Zna da će ga tifosi dočekati raširenih ruku
iskaže li se u Italiji.
Kad god dođeš na stazu,
znaš da ćeš nagodinu biti u njihovoj obitelji.
Teško je objasniti taj osjećaj.
Dijelom sam i zato tako uzbuđen što idem u Ferrari.
Svih nas 20 vozača na gridu
podjednako je nadareno.
Stoga na samo dvije stvari možeš utjecati: na tjelesnu spremu
te na psihičku pripremljenost i što veće samopouzdanje.
-Bio si najbrži u prošlom krugu. -U redu.
Carlos Sainz lijepo juri. Kako se brzo može probiti kroz čopor?
Carlos Sainz želi se probiti vanjskom stranom.
Hajde!
Bravo!
Ta ključna pretjecanja mogu donijeti postolje, čak i pobjedu.
Možeš smireno obići Räikkönena.
Carlos Sainz napada Kimija Räikkönena,
koji mu ostavlja prostora i Sainz dolazi na drugo mjesto!
Trenutačno je McLaren na izvrsnoj poziciji.
Vettel pada na 17. mjesto
i napada ga George Russell.
Ferrariji sad pomalo nazaduju.
Sebastian Vettel vozi ravno kroz blokove od stiropora.
Kočnice otkazale!
Ajme meni!
Od zla nagore.
Sirotom je Sebu ova sezona grozna.
Charles Leclerc!
Jako velika nesreća!
Zaboga, Ferrari! Što se događa?
Užasna Velika nagrada Italije za Scuderiju!
Neka poništi ugovor s Ferrarijem.
Ovo vam je sjajno popodne ako navijate za McLaren.
Carlose, tempo je dobar.
Mogli bismo obojica na postolje pa surađujmo.
Carlos Sainz napušta McLaren i prelazi u Ferrari.
Kako bi volio otići u Scuderiju kao pobjednik utrke!
Ima dobar tempo.
Razmak je 4,3. Još je neizvjesno.
U redu.
Carlos Sainz sada ga lovi.
Moramo biti strpljivi.
Uspjet će.
Carlos Sainz ima očev pobjednički mentalitet.
Možeš ti to. Samo smireno.
Želim pobijediti, Tome.
Jebeno je brz! Hajde!
Još pet krugova.
Razmak 2,8.
-Govori ga u svakom krugu. -U redu. 1,7.
Sainz je sada izazovno blizu.
Hajde!
Još tri kruga. Maksimalno se koncentriraj.
-Ne griješi. -Dobro.
Hajde!
Nepredvidljiv posljednji krug u Monzi!
-Hajde! -Hajde, momče!
McLaren je u DRS-u. Bit će napeto.
Isuse Kriste! Hajde!
Bit će napeto do posljednjeg trenutka.
Pogledajte! Klizi kroz Ascarijevu šikanu!
Kao da gledamo njegova oca na reliju,
ali gledamo Carlosa Sainza u Formuli 1.
Daje baš sve od sebe.
Carlos Sainz
završava na drugome mjestu! Kako se sjajno borio!
Drugi si, frende.
Bravo, stari.
Tvoj sam veliki poklonik.
Hvala vam. Dali smo sve od sebe.
Hvala vam. Fantastičan vikend!
Jako sam sretan i…
osobito ponosan na svoj rezultat.
Mislim da bi Carlos dijelom vjerojatno rado ostao u McLarenu.
Na drugome mjestu: Carlos Sainz!
Lani je Ferrari još i pretendirao na postolje.
Sad je na nekim utrkama sedmi u poretku.
Čini se da nije mogao donijeti goru odluku.
Vjerojatno se kaje.
Čak i ako poriče, vjerojatno se kaje.
Već lagano osjećam kako će biti nagodinu
i nitko mi neće moći oduzeti taj osjećaj.
Nemoguće je kajati se zbog prelaska u Ferrari.
Koliko će ti faliti kad nagodinu prijeđe u Ferrari?
Reci. Da, nedostajat ću ti. Reci.
-Ne možeš me prisiliti. -Reci.
Kad ga budem pretjecao na stazi, mogu mu mahnuti.
Ne mogu naći tim.
-Svi su popunjeni? -Da.
Ovo je važan vikend za mnoge vozače koji ne znaju što ih čeka.
Kažu da sportaši umiru dvaput: prvi put na završetku karijere…
-Voziš li nagodinu? -Ne znam.
To je peh.
…i kad zaista umru.
Velika nesreća. Crvena zastava.
-Tko je to? -Je li izašao?
Jako gadna nesreća!
Prijevod titlova: Vojmir Špoljarić